Diari Oficial de la Generalitat Valenciana


Sumari del DOGV 8411, del 26-10-2018 (2018/9654)

RESOLUCIÓ de 23 d'octubre de 2017, de la Direcció General d'Indústria i Energia, per la qual s'atorga autorització administrativa prèvia a Hidrocantábrico Distribución Eléctrica, SA Unipersonal per a la construcció de la nova subestació transformadora de distribució de tensió nominal 220/20 kV, denominada ST Aldaia, a situar al terme municipal d'Aldaia, província de València, s'aprova el projecte tècnic d'execució i es declara, en concret, la seua utilitat pública. Expedient ATASCT/2012/121/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8411

Data del DOGV
:   26-10-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/9654


Data del document
:   23-10-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Aldaia
    * empresa privada

RESOLUCIÓ de 23 d'octubre de 2017, de la Direcció General d'Indústria i Energia, per la qual s'atorga autorització administrativa prèvia a Hidrocantábrico Distribución Eléctrica, SA Unipersonal per a la construcció de la nova subestació transformadora de distribució de tensió nominal 220/20 kV, denominada ST Aldaia, a situar al terme municipal d'Aldaia, província de València, s'aprova el projecte tècnic d'execució i es declara, en concret, la seua utilitat pública. Expedient ATASCT/2012/121/46. [2018/9654]  
Antecedents de fet  
Amb data 24 d'agost de 2012, Hidrocantábrico Distribución Eléctrica, SA Unipersonal, a través de representant degudament acreditat, va presentar davant el llavors Servei Territorial d'Energia de València, imprés normalitzat en què sol·licita:  
- autorització administrativa per a la instal·lació elèctrica de distribució de la subestació transformadora, 220/66/20 kV, denominada ST Aldaia,  
- aprovació del projecte tècnic d'execució per a la instal·lació a construir,  
- i declaració d'utilitat pública, en concret, d'aquesta instal·lació.  
Juntament amb l'escrit de sol·licitud s'acompanyava la documentació següent:  
- Projecte tècnic per a l'execució de la instal·lació esmentada, signat per tècnic competent, amb data de visat de 20 d'agost de 2012,  
  
- Separates per a l'obtenció del condicionat tècnic de:  
. Ajuntament d'Aldaia,  
. Red Eléctrica de España, SA Unipersonal,  
. Iberdrola Distribución Eléctrica, SA Unipersonal, i  
- Relació concreta i individualitzada de béns i drets afectats.  
  
Amb data 19 de setembre de 2012, Hidrocantábrico Distribución Eléctrica, SA Unipersonal va presentar la requerida documentació ambiental, composta per: estudi d'impacte ambiental, estudi acústic, document de síntesi, estudi d'integració paisatgística i memòria de la prospecció arqueològica, per a ser remeses a l'Ajuntament d'Aldaia i a les administracions afectades següents:   
. Direcció General d'Investigació i Salut Pública, de la Conselleria de Sanitat,  
. Servei de Gestió d'Espais Naturals Protegits, de la Conselleria d'Infraestructures, Territori i Medi Ambient,  
. Direcció General de Territori i Paisatge, de la Conselleria d'Infraestructures, Territori i Medi Ambient,  
. Direcció General de Patrimoni Cultural Valencià, de la Conselleria de Turisme, Cultura i Esport.  
En aquesta sol·licitud inicial s'incloïen, entre altres instal·lacions, un transformador de potència TR-3 220/66 kV de 100 MVA i un transformador de potència TR-4 220/20 kV de 60 MVA.  
Posteriorment, amb data 3 d'abril de 2014, Hidrocantábrico Distribución Eléctrica, SA Unipersonal va presentar modificació de la sol·licitud inicial reduint les pretensions inicials de la instal·lació objecte d'autorització, a les detallades en el punt primer de la part resolutiva del present acte administratiu, les quals inclouen només el transformador de potència TR-4 dels indicats anteriorment, i descartant, de moment, la part de la instal·lació de 66 kV. Aquesta modificació va ser documentada el 3 de novembre de 2014, amb la presentació d'un annex al projecte d'execució de la subestació ST Aldaia 220/20 kV, signat per tècnic competent i acompanyat de declaració responsable d'aquest.  
  
El procediment administratiu corresponent a aquestes sol·licituds ha sigut tramitat amb l'expedient de referència ATASCT/2012/121/46, incoat a aquest efecte pel llavors Servei Territorial d'Energia de València.  
A data de la present Hidrocantábrico Distribución Eléctrica, SA Unipersonal, es troba inscrita en el Registre Administratiu de Distribuïdors amb el número de registre R1-008, registre accessible en el lloc web del Ministeri d'Energia, Turisme, i Agenda Digital, inscripció per a la qual cal acreditar el compliment de les capacitats esmentades en els articles 37 i 121.3 del Reial decret 1955/2000, d'1 de desembre.  
  
La instal·lació elèctrica de distribució interessada en la present s'executarà en una finca radicada en una de les parcel·les sobre la qual està construïda actualment la part de transport de la subestació elèctrica ST Aldaia, la qual és titularitat de Red Eléctrica de España, SA Unipersonal, i a la qual aquella es connectarà.  
La part de transport de la subestació elèctrica ST Aldaia va ser autoritzada per «Resolució de 21 de març de 2011, de la Direcció General d'Energia, per la qual es va atorgar a Red Eléctrica de España, SAU autorització administrativa per a les instal·lacions elèctriques de transport de la nova subestació transformadora de 220/20 kV, denominada ST Aldaia, situada en el terme municipal d'Aldaia, es va aprovar el projecte tècnic d'execució i es va declarar, en concret, la seua utilitat pública» (expedient número ATASCT/2009/641/46), amb la qual s'autoritzaren tres (3) posicions de transformador en el sistema de 220 kV. Amb data 15 de novembre de 2013, per resolució del Servei Territorial d'Energia de València, es va atorgar autorització d'explotació d'aquestes tres (3) posicions, al costat de dues (2) posicions de línia i una (1) d'enllaç de barres més mesura.  
Consten també com a antecedents les instal·lacions de distribució següents, per estar també connectades a la instal·lació de transport ressenyada anteriorment:  
- «Resolució de 21 de març de 2011, de la Direcció General d'Energia, per la qual s'atorga a Iberdrola Distribución Eléctrica, SA Unipersonal, autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST Aldaia, situada en el terme municipal d'Aldaia, s'aprova el projecte tècnic d'execució i es declara, en concret, la seua utilitat pública» (expediente número ATASCT/2009/642/46), per la qual s'autoritza un transformador 220/20 kV de 50 MVA.  
- «Resolució de 25 d'abril de 2013, de la Direcció General d'Energia, per la qual s'atorga a Iberdrola Distribución Eléctrica, SA Unipersonal autorització administrativa per a la modificació, per ampliació, de les instal·lacions elèctriques de distribució de la subestació transformadora de 220/20 kV, denominada «ST Aldaia», situada en el terme municipal d'Aldaia, província de València, s'aprova el projecte tècnic d'execució de la modificació i es declara, en concret, la seua utilitat pública» (expedient ATASCT/2011/271/46), per la qual s'autoritza un nou transformador 220/20 kV de 50 MVA.  
La sol·licitud d'autorització administrativa de construcció de la instal·lació i de reconeixement, en concret, de la seua utilitat pública, ha sigut objecte d'informació pública als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 144 del Reial decret 1955/2000, d'1 de desembre, respectivament, així com a efectes ambientals, segons s'estableix en l'article 9 del Reial decret legislatiu 1/2008, d'11 de gener, pel qual s'aprova el text refós de la Llei d'avaluació ambiental, en l'article 22 del Decret 162/1990, de 15 d'octubre, pel qual s'aprova el Reglament d'impacte ambiental, en la redacció donada pel Decret 32/2006, de 10 de març, i en l'article 58 del Decret 120/2006, d'11 d'agost, pel qual s'aprova el Reglament de paisatge de la Comunitat Valenciana, durant el termini de trenta dies en:  
  
- el Diari Oficial de la Generalitat Valenciana del 26 de novembre de 2012 (DOGV 6910),  
- el Butlletí Oficial de la Província de València del 10 de desembre de 2012 (BOPB núm. 294), el diari de premsa Levante de data 18 de desembre de 2012, edició Comunitat Valenciana.  
Segons el que s'indica en l'article 144 del Reial decret 1955/2000, el llavors Servei Territorial d'Energia de València va remetre la sol·licitud a l'Ajuntament d'Aldaia per a la seua exposició en el tauler d'anuncis, i va requerir, una vegada finalitzat el període de publicitat, que li remetera diligència acreditativa de l'exposició, la qual consta en l'expedient.  
D'acord amb la documentació que hi ha en l'expedient no s'han presentat al·legacions.  
Conforme al procediment reglamentàriament establit, a fi que en el termini de 20 dies presentaren la seua conformitat o oposició a l'autorització sol·licitada i emeteren, si procedia, els oportuns condicionats tècnics al projecte tècnic de la instal·lació, es va remetre separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns dels quals o drets a càrrec seu, puguen ser afectats per aquesta, amb el resultat que, en síntesi, es detalla:  
- Ajuntament d'Aldaia. No figura en l'expedient l'informe sol·licitat, malgrat la reiteració efectuada pel Servei Territorial d'Energia de València en data 13 de març de 2013.  
- Red Eléctrica Española, SA Unipersonal. No figura en l'expedient l'informe sol·licitat, malgrat la reiteració efectuada pel Servei Territorial d'Energia de València en data 13 de març de 2013.  
  
- Iberdrola Distribución Eléctrica, SA Unipersonal. En el seu escrit, de 30 de novembre de 2012, formula, en resum, al·legacions sobre qüestions relatives: a) a l'accés a la xarxa de transport, ja que al·lega que la peticionària no disposa d'accés per part de l'operador del sistema per a la subestació de 220/66/20 kV i no es troba planificada una quarta posició de transformació en les instal·lacions de transport a la qual es pretén realitzar la connexió, b) vulneració de la normativa sectorial elèctrica, per generar, l'autorització d'aquesta instal·lació de distribució, incidències negatives en el Sistema, atorgar-se en perjudici de titulars de xarxes ja establides i falta de justificació en el projecte presentat de la necessitat de la instal·lació i la seua connectivitat, i c) perjudicis mediambientals.  
Traslladada la resposta d'Iberdrola Distribución Eléctrica, SA Unipersonal. al peticionari, aquest mitjançant escrit de 8 de febrer de 2013, manifesta la seua oposició a les al·legacions referenciades, en els termes següents: en relació a l'accés a la xarxa de transport, aquesta manifesta que ha tramitat i tramita, de forma simultània, totes les autoritzacions, accessos, connexions, permisos o llicències preceptives i necessàries, del conjunt d'organismes afectats, per a la construcció i posada en funcionament d'aquesta instal·lació de connexió a la subestació d'Aldaia de Red Eléctrica de España; quant a la vulneració de la normativa sectorial elèctrica, manifesta que com a distribuïdora de la zona, és l'encarregada de planificar les seues xarxes, per la qual cosa en cap moment es produeix incidència negativa en el sistema per duplicitat d'infraestructura o perjudici a titulars de xarxes ja existents, sinó que garanteix la qualitat i seguretat dels subministraments dels clients connectats a les seues xarxes mitjançant la doble alimentació. De la mateixa manera manifesta que queda recollit en l?«Objecte del projecte» la necessitat de la instal·lació; i finalment, en relació amb l'estudi d'impacte ambiental, manifesta que es remet al que en el seu moment l'autoritat ambiental competent determine en la tramitació de la corresponent declaració ambiental de la instal·lació.  
Traslladades les al·legacions del peticionari a Iberdrola Distribución Eléctrica, SA Unipersonal, perquè presentara la seua conformitat o formulara les objeccions que considerara procedents, aquesta va reiterar i va ratificar les al·legacions plantejades en el seu anterior escrit de data 30 de novembre de 2012.  
Conforme al que s'estableix en l'article 9.3 del Reial decret legislatiu 1/2008, d'11 de gener, i en l'article 58 del Decret 120/2006, d'11 d'agost, es va remetre la documentació pertinent a les administracions següents, amb el resultat que, en síntesi, es detalla:  
- Direcció General d'Investigació i Salut Pública de la Conselleria de Sanitat. En el seu informe, de 3 de desembre de 2012, els serveis tècnics manifesten no existir consideracions a realitzar a la instal·lació projectada, no obstant això assenyalen que el peticionari, haurà de proposar les mesures adequades per a garantir la mínima exposició possible a camps de baixa freqüència en els éssers humans que romanguen o residisquen en la proximitat de les línies elèctriques, mesures que, en tot cas, s'extremaran quant a la població infantil, garantint la distància suficient des de les línies elèctriques a qualsevol centre sanitari, cultural, educatiu o residencial, a fi de minimitzar el risc. Traslladada la resposta de la Conselleria de Sanitat al peticionari, aquest mitjançant escrit de 2 d'abril de 2013, manifesta la seua acceptació al condicionat tècnic impost.  
- Servei de Gestió d'Espais Naturals Protegits, de la Conselleria d'Infraestructures, Territori i Medi Ambient. En el seu informe, de 9 de novembre de 2012, els serveis tècnics informen que la parcel·la en qüestió de la ST Aldaia, es troba fora dels límits del Pla d'ordenació dels recursos naturals de la conca hidrogràfica de l'Albufera, així com de qualsevol altre instrument o espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació en redacció, o alguna altra figura reglamentada en desplegament de la Llei 11/1994 d'espais naturals protegits de la Comunitat Valenciana. Traslladada la resposta del Servei de Gestió d'Espais Naturals Protegits al sol·licitant, aquest mitjançant escrit de 2 d'abril de 2013, manifesta la seua acceptació.  
  
- Direcció General de Territori i Paisatge, de la Conselleria d'Infraestructures, Territori i Medi Ambient. Consta en l'expedient Informe favorable del Servei d'Infraestructura Verda i Paisatge de data 12 de març de 2013 sobre l'estudi d'integració paisatgística, condicionat al compliment de les condicions fixades en aquest estudi.  
  
- Direcció General de Patrimoni Cultural Valencià de la Conselleria de Turisme, Cultura i Esport. No figura en l'expedient l'informe sol·licitat a l'organisme esmentat.  
Conforme al que es preveu en l'article 75.1 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana i l'article 72 de la Llei 16/2008, de 22 de desembre, mitjançant escrit de data 5 de novembre de 2012, en el si del procediment d'autorització administrativa regulat pel Decret 88/2005, de 29 d'abril, el Servei Territorial d'Energia de València va sol·licitar a l'Ajuntament d'Aldaia, informe a fi de demanar les al·legacions que foren procedents sobre l'adaptació de la instal·lació elèctrica objecte del present procediment al planejament urbanístic que resulte d'aplicació. En l'expedient no consta l'emissió de l'informe esmentat.  
Consta en l'expedient còpia de declaració d'impacte ambiental (DIA) formulada amb data del 26 d'agost de 2013, per la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, per la qual s'estima acceptable, als sols efectes ambientals, i sense perjudici de l'obtenció prèvia de les autoritzacions sectorials que li siguen aplicables, el projecte d'execució de la nova subestació transformadora «ST Aldaia», en la parcel·la 120 del polígon 20, del terme municipal d'Aldaia (València), promoguda per Hidrocantábrico Distribución Eléctrica, SA Unipersonal, sempre que es desenvolupe amb les previsions del projecte, l'estudi d'impacte ambiental i altra documentació presentada que ha servit de base per a la formulació de la declaració d'impacte ambiental i d'acord amb els condicionants imposats en aquesta. En la present DIA s'han avaluat com a acceptables mediambientalment les instal·lacions objecte d'aquest procediment, i que queden definides en el punt primer de la part resolutiva del present acte administratiu, així com altres instal·lacions futures previstes no objecte d'aquesta autorització. Queden així doncs reconegudes en la DIA les instal·lacions següents:  
  
- Tres transformadors trifàsics en bany d'oli, instal·lació intempèrie, amb borns per a terminals de cable aïllat en les connexions amb els enrotllaments de 66 i 20 Kv.  
- Una instal·lació blindada de 66 kV constituïda per una configuració elèctrica en doble barra, amb un acoblament transversal, format per un conjunt de cel·les blindades aïllades en SF6.  
- En el sistema elèctric de 20 kV cadascun dels mòduls està constituït per una configuració elèctrica en doble barra amb un acoblament transversal, format per un conjunt de cel·les blindades aïllades en SF6. A més existeix la possibilitat de connectar mitjançant acoblaments longitudinals els mòduls entre si.  
- L'eixida de tensió mitjana dels transformadors de potència de 220/20kV i 66/20kV es realitzarà mitjançant cable sec aïllat, que anirà en rasa o canal fins a la cel·la de connexió del transformador corresponent. La connexió es realitzarà directament amb connector per a cable aïllat. S'instal·laran en intempèrie uns suports metàl·lics per a amarrar aquests cables i guiar-los fins al canal.  
- Un edifici de control destinat a albergar la ST blindada GIS de 66 kV, les sales de les cel·les de 20 kV, les sales de comandament i control, serveis auxiliars i el magatzem tindran tres cossos, d'alçàries diferents, amb un soterrani sota la sala GIS i planta rectangular.  
Estan incloses en la present DIA les instal·lacions previstes en la part dispositiva de la present resolució.  
La necessitat de la instal·lació sol·licitada es fonamenta en la millora de qualitat i seguretat del subministrament que Hidrocantábrico Distribución Eléctrica presta en el municipi d'Aldaia i les seues zones d'influència.  
D'altra banda, ha d'entendre's que la instal·lació sol·licitada no genera incidències negatives en el Sistema, ja que la seua connexió es realitza en la tercera cel·la de transformador de la subestació transformadora ST Aldaia, titularitat de Red Eléctrica de España, SA Unipersonal, que la seua posada en marxa es va autoritzar el 15 de novembre de 2013, consta en l'expedient, el contracte tècnic d'accés a la xarxa de transport de data 21 d'octubre de 2008, entre Red Eléctrica de España, SA, i Hidrocantábrico Distribución Eléctrica, SA Unipersonal, per a l'accés a la part de transport.  
Consta en l'expedient informe favorable del llavors Servei Territorial d'Energia de València, òrgan encarregat de la instrucció de l'expedient, i proposta de resolució de la Subdirecció General d'Energia i Mines adscrita a aquest centre directiu.  
  
Fonaments de dret  
En virtut de la disposició transitòria segona de la Llei 24/2013, de 26 de desembre, del sector elèctric, en relació amb els expedients d'instal·lacions elèctriques en tramitació, els procediments d'autorització d'instal·lacions elèctriques iniciats abans de l'entrada en vigor d'aquesta llei es tramitaran fins a la seua resolució conforme a la legislació anterior. Així mateix, aquests procediments continuaran sent tramitats fins a la seua resolució per l'Administració o organisme regulador que fora competent d'acord amb la legislació anterior, a què correspondrà igualment la resolució dels recursos que, si escau, puguen interposar-se.  
  
La instrucció i resolució del present procediment administratiu correspon a la Generalitat, per estar la instal·lació elèctrica objecte del procediment radicada íntegrament en territori de la Comunitat Valenciana, i no estar enquadrada en les previstes en l'article 3.2.a de la Llei 54/1997, de 27 de novembre, del sector elèctric, que són competència de l'Administració General de l'Estat.  
D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest Departament la resolució del present procediment.  
  
D'acord amb l'article 38.1 de la Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud constitueixen part de les xarxes de distribució.  
D'acord amb el que es disposa en l'article 40 de la Llei 54/1997, de 27 de novembre, del sector elèctric, l'article 37 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten, tot això sense perjudici del que es preveu en aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui estiguen exercint l'activitat.  
D'acord amb l'article 40 de la Llei 54/1997, de 27 de novembre, i l'article 7.1.a del Decret 88/2005, de 29 d'abril, la construcció d'instal·lacions elèctriques integrades en la distribució requereixen autorització administrativa prèvia.  
D'acord amb l'article 7.1.b del Decret 88/2005, de 29 d'abril, el projecte d'execució d'instal·lacions necessita aprovació administrativa.  
  
D'acord amb l'article 52 de la Llei 54/1997, de 27 de novembre, les instal·lacions de distribució d'energia elèctrica es declaren, amb caràcter general, d'utilitat pública, a l'efecte d'expropiació forçosa dels béns i drets necessaris per al seu establiment i de la imposició i exercici de la servitud de pas. Conforme a l'article 53.1 d'aquesta norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, per a això hauran d'incloure una relació concreta i individualitzada dels béns o drets que consideren de necessària expropiació.  
D'acord amb l'epígraf 2.g de l'annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març, d'impacte ambiental, modificat pel Decret 32/2006, de 10 de març, les instal·lacions objecte del present procediment estan subjectes a avaluació d'impacte ambiental.  
Per ser el present procediment relatiu a l'autorització administrativa d'una subestació de transformació elèctrica de distribució de 220/20 kV, declarada en concret d'utilitat pública, d'acord amb l'article 73 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, és aplicable el capítol XX, De les infraestructures del sector energètic, d'aquesta norma legal.  
De conformitat amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa i aprovació del projecte d'execució és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'article 3.8.R.2 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que aquesta no genera incidències negatives en el sistema.  
En virtut de la disposició transitòria segona del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries, per a aquelles instal·lacions que requerisquen autorització administrativa l'avantprojecte de les quals haja sigut realitzat de conformitat amb el Reglament sobre condicions tècniques i garanties de seguretat en centrals elèctriques, subestacions i centres de transformació, aprovat per Reial decret 3275/1982, de 12 de novembre i disposicions que el despleguen i modifiquen, i haja sigut presentat davant l'Administració pública competent abans de la data de compliment obligatori indicada en la disposició transitòria primera del reial decret esmentat, es concedeix un termini de dos anys, que es comptarà a partir de l'obtenció de l'autorització administrativa prèvia i autorització administrativa de construcció, per a la consecució de l'autorització d'explotació.  
D'acord amb el que s'estableix en l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se conforme als reglaments tècnics en la matèria, en concret el Reial decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries.  
Per a la sol·licitud de declaració d'utilitat pública, en concret, resulta aplicable el procediment i les disposicions contingudes en el capítol V del títol VII del Reial decret 1955/2000, d'1 de desembre, segons prevé la disposició addicional primera del Decret 88/2005, de 29 d'abril.  
  
Les referències al Reial decret legislatiu 1/2008, d'11 de gener, s'entenen sense perjudici del que es disposa en la Llei 21/2013, de 9 de desembre, d'avaluació ambiental, en particular del que es preveu en la disposició transitòria primera i la disposició final onzena.  
En consideració d'això, complits els requisits i els procediments legals i reglamentaris establits en la legislació vigent aplicables, resolc:  
  
  
Primer  
Atorgar autorització administrativa prèvia a Hidrocantábrico Distribución Eléctrica, SA Unipersonal per a la construcció de la nova subestació transformadora de distribució de tensió nominal 220/20 kV, denominada ST Aldaia, a situar en el paratge Encreullaes, parcel·la 120 del polígon 20, del terme municipal d'Aldaia, província de València, que es detalla a continuació:  
- Un (1) transformador de potència TR-4 de 60/60/20 MVA i relació 220/20/10 kV, en bany d'oli amb refrigeració natural (ONAN) i forçada (ONAF), proveït de canviador de preses en càrrega en el costat d'alta tensió i grup de connexió YNyn0(d11), el tercer debanament és emprat per a compensació. Disposarà de la corresponent resistència limitadora de corrent de curtcircuit de posada a terra de neutre de 25 ohms i de 500 amperes durant 10 segons.  
- Un sistema elèctric de 20 kV amb una configuració de doble barra (DB) tipus interior GIS amb aïllament SF6, conformat per dos (2) mòduls de cel·les amb un total de trenta (30) posicions corresponents a:  
  
- Mòdul en sala 1 (16 cel·les):  
. una (1) cel·la de transformador de potència,  
. una (1) cel·la de transformador de serveis auxiliars,  
. una (1) cel·la d'acoblament transversal,  
. una (1) cel·la de mesura de barres,  
. huit (8) cel·les de línia,  
. dues (2) cel·les d'acoblament longitudinal, i  
. dues (2) cel·les de remunta d'acoblament longitudinal sense interruptor.  
- Mòdul en sala 2 (14 cel·les):  
. una (1) cel·la de transformador de potència,  
. una (1) cel·la de transformador de serveis auxiliars,  
. una (1) cel·la d'acoblament transversal,  
. una (1) cel·la de mesura de barres,  
. huit (8) cel·les de línia, i  
. dos (2) cel·les d'acoblament longitudinal.  
- Dos (2) transformadors de serveis auxiliars (denominat TSA-1 i TSA-2) de tipus sec, per al subministrament en corrent altern dels equips i serveis propis de la subestació, de 100 kVA de potència cadascun i relació de transformació 20/0,42-0,24 kV.  
- Un (1) grup electrogen per a servei d'emergència de 100 kVA, en commutació automàtica.  
- Un edifici de control destinat a albergar la subestació blindada GIS, les sales de cel·les de 20 kV, les sales de comandament i control i serveis auxiliars, amb un magatzem compost per tres cossos, d'alçàries diferents, amb un soterrani sota la sala GIS i planta rectangular.  
El pressupost total del projecte de la instal·lació objecte de la present autorització és de dos milions quatre-cents vint-i-quatre mil cinc-cents set euros (2.424.507,00 ?).  
De conformitat amb el primer paràgraf de l'article 40.3 de Llei 54/1997, de 27 de novembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part de Hidrocantábrico Distribución Eléctrica, SA Unipersonal, d'acord amb altres disposicions que resulten aplicables, i especialment les relatives a l'ordenació del territori i al medi ambient.  
Conforme al que es disposa en la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, el projecte de construcció de la instal·lació objecte de la present autorització té les prevalences previstes en els articles 74.2 i 75.2 sobre qualsevol instrument de planificació i ordenació territorial o planificació urbanística. Així mateix, de conformitat amb l'article 75.3 de la llei esmentada, en la redacció donada per l'article 72 de la Llei 16/2008, de 22 de desembre, de mesures fiscals, de gestió administrativa i financera, i d'organització de la Generalitat, les obres relacionades amb la instal·lació objecte de la present autorització no estaran sotmeses a llicència urbanística o a qualsevol altre acte de control preventiu municipal, tot això sense perjudici d'aquelles altres llicències o autoritzacions que hagen d'exigir-se de conformitat amb la legislació mediambiental o d'activitats qualificades.  
  
La present autorització queda afectada pels condicionants previstos en el punt primer de la declaració d'impacte ambiental formulada amb data del 26 d'agost de 2013 de la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, en la part afectada per la instal·lació, i que són:  
  
1. Es restauraran, a les seues condicions inicials, totes les àrees que s'hagen vist alterades per les obres i es gestionaran correctament els residus generats.  
2. S'adoptaran els aspectes regulats en el Reial decret 795/2010, de 16 de juny, en relació amb l'ús de gasos fluorats en la ST.  
3. Respecte a les emissions de camps electromagnètics derivades del funcionament de la subestació transformadora s'haurà d'ajustar al que disposa la Direcció General de Salut Pública, òrgan competent en la vigilància sanitària de la contaminació electromagnètica, d'acord amb la Llei 4/2005, de 17 de juny, de salut pública de la Comunitat Valenciana. En tot cas, aquestes es mantindran per davall dels límits establits per la Recomanació del Consell de Ministres de Sanitat de la Unió Europea, de 12 de juliol, fixats en 5 kV/m per al camp elèctric i 100 T per al camp magnètic. A la posada en marxa de la subestació transformadora es realitzaran mesuraments per a garantir el compliment de tots dos límits (camp elèctric i magnètic), i els resultats del qual s'incorporaran al Programa de vigilància ambiental.  
  
4. Una vegada en funcionament la ST, es mesuraran els nivells sonors generats a fi de verificar el compliment de les condicions establides en la legislació vigent.  
5. Hauran de complir-se les condicions fixades en l'estudi d'impacte ambiental, concretament referent a les mesures d'integració paisatgística i al programa d'implementació, tal com ha establit el Servei d'Infraestructura Verda i Paisatge.  
6. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, hauran de ser comunicats a la Direcció General de Gestió de Medi Natural de la Conselleria de Territori i Habitatge que establirà, si escau, l'aplicació de nous condicionants.  
7. El promotor haurà de comunicar a l'òrgan ambiental, amb la suficient antelació, la data de començament de l'execució del projecte, d'acord amb l'article 4 del YUY 8977/1986, de 28 de juny, modificat per la Llei 9/2006, de 28 d'abril, i incorporat en l'article 12 del Reial decret legislatiu 1/2008, d'11 de gener.  
8. Les accions incloses en el Programa de vigilància ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. Aquest document haurà d'incloure la informació relativa a l'estat dels talussos generats i les propostes per a la seua estabilització en cas de ser necessària.  
El titular de la present autorització tindrà els drets, deures i obligacions recollits en el títol VII de la Llei 24/2013, de 26 de desembre, del sector elèctric i el seu desplegament reglamentari. En tot cas, Hidrocantábrico Distribución Eléctrica, SA Unipersonal haurà d'observar els preceptes, mesures i condicions que s'establisquen en la legislació aplicable a cada moment a l'activitat de distribució d'energia elèctrica.  
  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon. Aprovar  
- El projecte d'execució, redactat per tècnic titulat competent i visat amb data de 20 d'agost de 2012, en la part concernent a les instal·lacions autoritzades en aquesta resolució, i  
- l'annex al projecte d'execució d'octubre de 2014, redactat per tècnic titulat competent i acompanyat de declaració responsable d'aquest de data 8 d'octubre de 2014, presentats per a la construcció de la instal·lació corresponent descrita en el punt primer d'aquesta resolució, i habilitar Hidrocantábrico Distribución Eléctrica, SA Unipersonal a la construcció de la instal·lació interessada, d'acord amb les condicions següents:  
1. La instal·lació elèctrica haurà d'executar-se segons el projecte i annex presentats i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta. En cas que calga introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquesta direcció general l'aprovació corresponent.  
2. La instal·lació a executar complirà, en tot cas, d'acord amb la disposició transitòria segona del Reial decret 337/2014, de 9 de maig, el que s'estableix en el Reial decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries.  
3. El termini d'execució de la instal·lació serà de vint-i-dos (22) mesos des de l'endemà de la notificació. No obstant això, abans que finalitze, podrà sol·licitar-se una ampliació concreta del termini mitjançant sol·licitud motivada davant aquest òrgan directiu, acompanyant a aquest efecte la documentació justificativa de la demora i del cronograma de treballs previstos per al nou termini sol·licitat, sense perjudici deel que s'estableix en la disposició transitòria segona del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries.  
4. Als efectes previstos en l'article 18.2 del Reial decret legislatiu 1/2008, d'11 de gener, pel qual s'aprova el text refós de la Llei d'avaluació d'impacte ambiental de projectes, Hidrocantábrico Distribución Eléctrica, SA Unipersonal comunicarà al Servei Territorial d'Indústria i Energia de València el començament de les obres, el qual, al seu torn, ho comunicarà a l'òrgan ambiental en nom d'aquesta direcció general com a òrgan substantiu.  
5. Així mateix, el titular de la present resolució estarà obligat a comunicar per escrit amb la diligència adequada les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria i Energia de València.  
  
6. El titular de la present resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
7. Sense perjudici del que es preveu en l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia corresponent podrà realitzar les comprovacions i les proves que consideren necessàries durant les obres i quan finalitzen aquestes en relació amb la seua adequació a la documentació tècnica presentada i al compliment de la legislació vigent i de les condicions d'aquesta resolució.  
  
8. Finalitzades les obres de construcció de la instal·lació, Hidrocantábrico Distribución Eléctrica, SA Unipersonal, en el termini màxim de 10 dies hàbils ho comunicarà al Servei Territorial d'Indústria i Energia de València a l'efecte de l'article 18.2 del Reial decret legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb aquesta comunicació s'acompanyarà un certificat de direcció i final d'obra, subscrit per persona facultativa competent, que acredite que és conforme als reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució. Quan l'esmentat certificat de direcció i final d'obra no estiga visat pel col·legi professional corresponent, s'acompanyarà de l'oportuna declaració responsable d'acord amb el que s'indica en la Resolució de 22 d'octubre de 2010, de la Direcció General d'Energia, publicada en el DOGV núm. 6389 de data 3 de novembre de 2010.  
  
9. Una vegada atorgada l'autorització d'explotació de la instal·lació interessada en el present procediment, en el termini màxim de 10 dies, el Servei Territorial d'Indústria i Energia de València ho comunicarà a aquesta direcció general, així com a l'òrgan ambiental a l'efecte de l'article 18.2 del Reial decret legislatiu 1/2008, d'11 de gener, en nom d'aquesta direcció general com a òrgan substantiu.  
10. Aquesta direcció general, amb el tràmit previ del procediment oportú, deixarà sense efecte la present aprovació en qualsevol moment en què observe l'incompliment o inobservança de les condicions imposades en aquesta.  
  
Tercer  
Declarar, en concret, la utilitat pública de la instal·lació elèctrica el muntatge de la qual s'autoritza en el punt primer de la present resolució, amb l'afecció a les finques que es detallen en l'annex I d'aquesta resolució, amb l'abast i els efectes previstos en el títol VII de la Llei 54/1997, de 27 de novembre, del sector elèctric i de les seccions 2a i 3a del capítol V del títol VII del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Aquesta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació a l'efecte de l'article 52 de la Llei, de 16 de desembre de 1954, sobre expropiació forçosa, i Hidrocantábrico Distribución Eléctrica, SA Unipersonal adquireix la condició de beneficiari en l'expedient expropiatori.  
Igualment, porta implícita l'autorització per a l'establiment o pas de la instal·lació elèctrica sobre terrenys de domini, ús o servei públic o patrimonials de l'Estat, o de la Comunitat Valenciana, o d'ús públic, propis o comunals de la província de València o del municipi d'Aldaia, obres i serveis d'aquests i zones de servitud pública.  
  
  
Quart. Ordenar  
- La publicació de la present resolució en el Boletín Oficial del Estado, en el Diari Oficial de la Generalitat Valenciana i en el Butlletí Oficial de la Província de València.  
- La notificació de la present resolució a Hidrocantábrico Distribución Eléctrica, SA Unipersonal a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització, les que han emés, o hagueren d'emetre, condicionat tècnic al projecte d'execució, i les que van informar, o hagueren d'informar, durant la tramitació de la declaració, en concret, de la utilitat pública als titulars de béns i drets afectats, així com a la resta de persones interessades en l'expedient, d'acord amb el que es preveu en l'article 52 de la Llei, de 16 de desembre de 1954, d'expropiació forçosa.  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 148.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Se significa que la publicació esmentada es realitzarà, a més, a l'efecte de notificació de la present resolució a les persones interessades en aquesta que siguen desconegudes, s'ignore el seu lloc o domicili de la notificació o el mitjà que permeta tindre constància de la seua recepció per aquelles o els seus representants, d'acord amb el que determina l'apartat 5 de l'article 59 de la Llei 30/199, de 26 de novembre, de règim jurídic de les administracions públiques i del procediment administratiu comú.  
  
Contra la present resolució, que no posa fi a la via administrativa, podrà interposar-se recurs d'alçada davant la Secretaria Autonòmica d'Economia Sostenible, Sectors Productius i Comerç d'aquesta conselleria en el termini d'un mes, comptat des de l'endemà de la notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 23 d'octubre de 2017.- El director general d'Indústria i Energia: Diego Maciá Antón.